laion/Wikipedia-Exotic huggingface dataset:
გულჩარა

გულჩარა, გულჩორა — ქართველი დიპლომატი ქალი XVI საუკუნის უკანასკნელ მეოთხედსა და XVII საუკუნის დამდეგს; ზოგიერთი მოსაზრებით, გიორგი X-ის ასული (თინათინ ბატონიშვილი). შაჰ თამაზ I-ის მეფობის დროს (1524–1576) გულჩარა ირანში ცხოვრობდა. 1578 წელს იგი საქართველოში დაბრუნდა. 1600 წელს ქართლის მეფე სიმონ I-ის ტყვეობიდან გამოსახსნელად სტამბოლში გაიგზავნა დელეგაცია, რომლის შემადგენლობაში იყვნენ გულჩარა და მისი ძმა დავითი. იქ დაუახლოვდა სულთნის დედას და მისი ნდობა დაიმსახურა. ირან-ოსმალეთის ომის დროს (1602-1612) სულთანმა და მისმა დედამ აბას I-თან მოლაპარაკება მიანდვეს, ზავის შემოხვევაში სულთანი ჰპირდებოდა სიმონ I-ის განთავისუფლებას. საზავო პირობების შეთანხმების მიზნით გულჩარა რამდენიმეჯერ შეხვდა სულთანსა და შაჰს. 1612 წლის სექტემბერს გულჩარა ირანის ელჩის თანხლებით სტამბოლში დაბრუნდა. თავისი დიპლომატიური ნიჭის წყალობით გულჩარამ მნიშვნელოვანი როლი ითამაშა ირან-ოსმალეთის 1612 წლის საზავო ხელშეკრულების დადებაში. სვანიძე მ., ქართული საბჭოთა ენციკლოპედია, ტ. 3, თბ., 1978. — გვ. 306.
ედუარდ ნეგრებეცკი

ედუარდ ნეგრებეცკი (დ. 24 ნოემბერი, 1908, თბილისი, საქართველოს სსრ, სსრკ — გ. 30 იანვარი, 1985, ლენინგრადი, რსფსრ, სსრკ) — საბჭოთა ჩოგბურთელი. სსრკ სპორტის დამსახურებული ოსტატი (1948). 1930–1950 წლებში ედუარდ ნეგრებეცკი იყო სსრ კავშირის ერთ-ერთი უძლიერესი ჩოგბურთელი. 1954–1960 წლებში სსრ კავშირის ნაკრების მთავარი მწვრთნელი. 1960 წლიდან ლენინგრადის ნაკრების მთავარი მწვრთნელი. დაამთავრა ლესგაფთის სახელობის ფიზკულტურისა და სპორტის ინსტიტუტი და მუსიკალური ტექნიკუმი. სწავლობდა ლენინგრადის კონსერვატორიაში ვოკალის ფაკულტეტზე. ჩოგბურთის თამაში დაიწყო 12 წლის ასაკში ცნობილ მწვრთნელთან — იან ჰომერთან. 1922–26 წლებში თბილისის ჩემპიონი მე-2 თანრიგოსნებში. 1927 ამიერკავკასიის რესპუბლიკების ჩემპიონი გახდა. 1928 წლის სსრ კავშირის სპარტაკიადაზე საქართველოს ნაკრები გუნდის შემადგენლობაში მე-2 ადგილი დაიკავა, პირად პირველობაზე კი მეოთხედფინალს მიაღწია. 1932 წლიდან ლენინგრადში ცხოვრობდა. 1932 წელს ერთეულთა თანრიგში პირველად გახდა საბჭოთა კავშირის ჩემპიონი. ეს მიღწევა ედუარდ ნეგრებეცკიმ 1947, 1949 და 1950 წლებში გაიმეორა. არჩილ მდივანთან ერთად 1934–1936 წლებში სსრ კავშირის ჩემპიონია წყვილებში. სხავადასხვა პარტნიორებთან ნეგრებეცკი სსრ კავშირის ჩემპიონია წყვილთა თანრიგში (1934–1940, 1950–1952) და შერეულ წყვილებში (1938–39, 1947, 1950–1952). 1931–1953 წლებში ნეგრებეცკი საბჭოთა კავშირის უძლიერეს ათეულში შედიოდა. საერთაშორისო მატჩების მონაწილეა თურქეთთან (1935), ჩეხოსლოვაკიასთან (1937–1938, 1949), იუგოსლავიასთან (1946), უნგრეთთან (1949) და პოლონეთთან. 1937–1938 წლებში ანრი კოშეს ცნობილ სკოლაში სწავლობდა. ათლეტური აღნაგობის, ფიზიკურად კარგად მომზადებული ედუარდ ნეგრებეცკი კომბინაციურ ჩოგბურთს თამაშობდა. მძლავრი ჩაწოდება, ბრწყინვალე დარტყმა მარჯვნიდან, კარგი თამაში ჰაერიდან და უნიკალური სმეში იყო ნეგრებეცკის თამაშის ძირითადი კოზირები. ედუარდ ნეგრებეცკი გარდაიცვალა 1985 წლის 30 იანვარს ლენინგრადში. ედუარდ ნეგრებეცკის სრული ბიოგრაფია დაარქივებული 2016-03-05 საიტზე Wayback Machine. (ქართული ენა) ↑ წყვილთა თანრიგში 1937–1940 წლებში ნეგრებეცკის პარტნიორი იყო სსრ კავშირის მრავალგზის ჩემპიონი ევგენი კუდრიავცევი, 1950–1952 წლებში კი ნიკოლაი ოზეროვი. შერეულ წყვილთა თანრიგში 1938–1939 წლებში ედუარდ ნეგრებეცკის პარტნიორი იყო ზინაიდა კლოჩკოვა, 1950–1952 წლებში კი სპორტის დამსახურებული ოსტატი ტატიანა ნალიმოვა.
ეივბერის დალაქი

ეივბერის დალაქი, (ინგლ. Barber surgeon of Avebury) — შუასაუკუნეების ბრიტანეთის ნახევრად ლეგენდარული პიროვნება, რომელიც დაკავშირებულია წინაისტორიულ ძეგლ ეივბერთან ინგლისის უილტშირის საგრაფოში. ადგილობრივი ლეგენდის თანახმად, XIV საუკუნეში ღვთისმოშიში მოგზაური ადგილობრივ ქრისტიანულ მოსახლეობას ეხმარებოდა კერპთაყვნისმცემლური მენგირების დანგრევაში. ერთ-ერთი მენგირის ამოთხრის მცდელობისას, ქვა გადატრიალდა და მოგზაური მის ქვეშ მოიყოლია. 1938 წელს არქეოლოგმა ალექსანდრე კეილერმა მენგირი აწია და მის ქვეშ ადამიანის ძვლები აღმოაჩინა. ძვლებთან ერთად აღმოჩენილი იქნა ასევე რამდენიმე მონეტა, მაკრატელი და რკინის ჯოხი. აქედან გამომდინარე დადგინდა, რომ გარდაცვლილი პროფესიით დალაქი იყო. (შუა საუკუნეებში დალაქის პროფესია გარდა პარიკმახერული ხელობისა, ასევე მოიცავდა სამედიცინო დარგების ნაწილებს, მათ შორის მარტივ ქირურგიულ ოპერაციებსაც. სწორედ ამიტომ ინგლისურ ენაში ეს ტერმინი ამგვარია — barber surgeon, დალაქი-ქირურგი). კეილერმა ძვლები სამეფო ქირურგიული კოლეჯის კურატორს გადასცა. 1998 წლამდე ითვლებოდა, რომ ძვლები მეორე მსოფლიო ომის დროს დაიკარგა, თუმცა 1998 წელს ისინი მუზეუმის საცავებში აღმოაჩინეს და ხელმეორედ შეისწავლეს. თავის ქალაზე აღმოჩენილი იქნა სერიოზული ტრავმის ნიშან-კვალი, რომელსაც სამედიცინო დამუშავების კვალი ეტყობოდა. აქედან გამომდინარე მეცნიერების მოსაზრებით დალაქი ქვის ქვეშ დარკძალული უნდა ყოფილიყო და ქვის მიერ მის მოკვლის ვარაუდი გამოირიცხა. 'დალაქი-ქირურიგის' დაკარგული ჩონჩხი მუზეუმში მოიძებნა // British Archaeology, Issue no 48, October 1999 დაარქივებული 2012-01-20 საიტზე Wayback Machine. localmythsandlegends.com დაარქივებული 2011-10-09 საიტზე Wayback Machine.
მამუკა გურამიშვილი

მამუკა გურამიშვილი — XVIII საუკუნის II ნახევრის ქართველი პოეტი. მისი ცხოვრებისა და მოღვაწეობის შესახებ მწირი ცნობებია შემონახული. ყოფა-ცხოვრების რამდენიმე ეპიზოდი გადმოცემულია დიმიტრი სააკაძის ლექსებში, მისი თხზულებები კი გიორგი ავალიშვილმა შემოგვინახა. ცხოვრობდა მოსკოვსა და პეტერბურგში. გარდაიცვალა მოსკოვში (პრესნიაში). დაახლოებული იყო ვახტანგ VI-ის წრესთან და ემიგრანტ მწერლებთან — დიმიტრი სააკაძესთან, დიმიტრი ბაგრატიონთან, დ. გურამიშვილის მიბაძვით გურამიშვილმა შეთხზა ვრცელი ლექსი "მზეთა-მზე". მასვე ეკუთვნის მირიან და დიმიტრი ბატონიშვილებისადმი მიძღვნილი ლექსები. ქართული ლიტერატურის ისტორია, ტ. 2, თბ., 1966; მიქაძე გ., ენციკლოპედია „საქართველო“, ტ. 2, თბ., 2012. — გვ. 209.
უეფა-ს ჩემპიონთა ლიგა 2006 ფინალი

უეფა-ს ჩემპიონთა ლიგა 2005–06 ფინალი, იყო უეფა-ს ჩემპიონთა ლიგა 2005–06 დამამთავრებელი ეტაპი. ფინალში ერთმანეთს დაუპირისპირდნენ ბარსელონის ბარსელონა და ლონდონის არსენალი. დრამატულ შეხვედრაში ბარსელონამ მოახერხა გამარჯვება და დაამარცხა არსენალი ანგარიშით 2–1.
გურანდუხტი (დავით IV-ის მეუღლე)

გურანდუხტი — დავით IV აღმაშენებლის მეუღლე, ყივჩაყთა მთავრის ათრაქა შარაღანის ძის ასული. დავით აღმაშენებლის მოყვრობამ ათრაქა შარაღანი ძესთან ხელი შეუწყო ყივჩაყებთან ურთიერთობის გაუმჯობესებას და გარკვეული როლი შეასრულა საქართველოში მათ ჩამოსახლებაში. მეტრეველი რ., ენციკლოპედია „საქართველო“, ტ. 2, თბ., 2012. — გვ. 210.
The Simpsons Hit & Run

The Simpsons Hit & Run არის სათავგადასავლო-მოქმედებითი ჟანრის ვიდეო თამაში, რომელიც დაფუძვნებულია ანიმაციურ მულტფილმ სიმფსონებზე.
მანჰეტენი (მრავალმნიშვნელოვანი)

სიტყვა მანჰეტენი შესაძლებელია ნიშნავდეს: მანჰეტენი — ნიუ-იორკის ერთ-ერთი რაიონი. მანჰეტენი (კინოფილმი) — ვუდი ალენის 1979 წლის ფილმი. მანჰეტენი (კოქტეილი) — ალკოჰოლიანი სასმელი. მანჰეტენის ხიდი — აერთებს ბრუკლინს მანჰეტენთან ქალაქ ნიუ-იორკში. მანჰეტენის პროექტი — პირველი ატომური ბომბის შექმნის პროექტი. მანჰეტენ ტრანსფერი — ჯაზ-ბენდი.
True Crime: Streets of LA

True Crime - Streets of LA — Luxoflux-ის მიერ შექმნილი ვიდეო თამაში, რომელიც გამოსცა Activision-მა Xbox-ის, PlayStation 2-ისა და GameCube-ისთვის 2003 წელს. შემდეგ, 2004 წელს გამოსცეს თამაშის ვინდოუსისა და Mac OS X-ის ვერსიები. კომპიუტერული ვერსია შეიცავდა სხვადასხვა დამატებებს, მათ შორის მრავალი მოთამაშის ფუნქციას, ახალ პერსონაჟებს, სიმღერებსა და სავარჯიშო ვიდეოებს. მისი გაგრძელებაა True Crime: New York City. True Crime: Streets of LA საიტზე MobyGames „True Crime: Streets of LA“ — კინოფილმების ინტერნეტ-მონაცემთა ბაზა (ინგლისური) True Crime: Streets of LA Soundtrack
True Crime: New York City

True Crime: New York City — მოქმედებითი-სათავგადასავლო ვიდეო თამაში, რომელიც გამოსცა Activision-მა. იგი არის „True Crime: Streets of LA“-ის გაგრძელება. ოფიციალური საიტი IGN.com დაარქივებული 2008-09-17 საიტზე Wayback Machine.
ევროკავშირის წევრი სახელმწიფოები

ევროკავშირის წევრი სახელმწიფოები: ევროპის კონტინენტს გარეთ არსებული ტერიტორიები, რომლებიც ევროკავშირის წევრ სახელმწიფოებს ეკუთვნით: აზორის კუნძულები მადეირა სეუტა გვადელუპა კანარის კუნძულები რეიუნიონი მარტინიკა მელილია საფრანგეთის გვიანა
Wheelman

Wheelman — Midway Studios-ს მიერ შექმნილი სარბოლო ჟანრის ვიდეო თამაში. Ubisoft-მა და Midway Games-მა გამოსცა თამაში PlayStation 3-ის, Xbox 360-ისა და Microsoft Windows-ისთვის. ოფიციალური საიტი „Wheelman“ — კინოფილმების ინტერნეტ-მონაცემთა ბაზა (ინგლისური)
პროკარიოტები

პროკარიოტები, პროტოკარიოტები (ლათ. Procaryota; ძვ. ბერძნ. προ „წინ“ და κάρυον „ბირთვი“) — საერთო სახელწოდება ერთუჯრედიანი ორგანიზმებისა, რომელთაც არა აქვთ ნამდვილი ბირთვი და ქრომოსომებად ჩამოყალიბებული მემკვიდრული აპარატი. მემკვიდრული ინფორმაციის გადაცემისა და რეალიზაციის მატერიალური სუბსტრატი პროკარიოტებშიც დეზოქსირიბონუკლეინის მჟავაა (დნმ), ოღონდ ქრომოსომებად არ არის ორგანიზებული და უჯრედის ცენტრში რგოლისებრ სტრუქტურას ქმნის, რომელსაც საკუთარი მემბრანა არ აქვს და ნუკლეოიდს უწოდებენ. პროკარიოტებს არც მიტოქონდრიები აქვთ, არც რთული შოლტები და სხვა. თანამედროვე კლასიფიკაციით პროკარიოტები განიხილება საუფლოს ან ქვესაუფლოს რანგის ჯგუფად, რომელიც მოიცავს ბაქტერიებს და არქეებს. პროკარიოტები უძველესი ცოცხალი არსებებია, რომლებიც სამი მილიარდი წელია დედამიწაზე ბინადრობენ. მცირე ზომის გამო მათი შესწავლა მხოლოდ მიკროსკოპით არის შესაძლებელი. ევკარიოტებისაგან განსხვავებით პროკარიოტების უჯრედებში არ არის მთელი რიგი ორგანოიდები: მიტოქონდრიები, ენდოპლაზმური ბადე, გოლჯის აპარატი და ა.შ. ვიკისაწყობში არის გვერდი თემაზე: პროკარიოტები ↑ პროკარიოტული ორგანიზმები. დაარქივებულია ორიგინალიდან — 2016-03-05. ციტირების თარიღი: 2014-03-19.
I Saw Her Standing There

I Saw Her Standing There (ინგლ. მე ის იქ მდგარი დავინახე) — ინგლისური როკ-ჯგუფ The Beatles-ის სიმღერა, მისი სადებიუტო სტუდიური ალბომიდან Please Please Me. 1963 წელს ლეიბლმა Capitol Records სიმღერა ასევე გამოსცა აშშ-ში, როგორც პირველი ამერიკული სინგლი, კომპოზიციასთან "I Want to Hold Your Hand" ერთად. წარმატებამ არ დააყოვნა და "I Saw Her Standing There" მოხვდა ბილბორდის ჩარტში, 1964 წლის 8 თებერვალს და მასში 11 კვირის განმავლობაში დარჩა. ინფორმაცია საიტზე Beatles-Discography.com დაარქივებული 2015-09-19 საიტზე Wayback Machine.
საგურამოს სახელმწიფო ნაკრძალი

საგურამოს სახელმწიფო ნაკრძალი — ყოფილი ნაკრძალი საქართველოში. მდებარეობს საგურამოს ქედზე, თბილისიდან 25 კმ. დაარსდა 1946 წელს 5241 ჰა ფართობზე. ნაკრძალს აღმოსავლეთით ეროვნული პარკის ტყეები იყო, ქვედა საზღვარი მდებარეობდა ზღვის დონიდან 600 მ-დე, ზედა — 1393 მ-ზე. ნაკრძალის მეტი ნაწილი დაფარულია ტყით. ხემცენარეებიდან გავრცელებულია წიფელი, რცხილა, მუხა, თელა, ნეკერჩხალი, პანტა და სხვა. საგურამოს ქედი აღმოსავლეთ საქართველოში „კოლხური ტყის კუნძულია“, სადაც გვხვდება მესამეული დროის ფლორის რელიქტები — ბაძგი, მოცვი, კოლხური სურო, ბზა, ურთხელი, კატაბარდა, ეკალღიჭი, გარეული ვაზი და სხვა. ძუძუმწოვარი ცხოველებიდან აქ გავრცელებულია კავკასიური ირემი, შველი, მცირე რაოდენობით - დათვი, მელა, ფოცხვერი, ტყის კატა, მგელი, ტურა, იშვიათია ჯიქი; არის მრავალი სახეობის ფრინველი. 2007 წლიდან მოქცეულია თბილისის ეროვნული პარკის შემადგენლობაში. თბილისის ეროვნული პარკი მამისაშვილი კ., ქართული საბჭოთა ენციკლოპედია, ტ. 8, თბ., 1984. — გვ. 620. ↑ კანონი თბილისის ეროვნული პარკის შესახებ
მანჰეტენის ხიდი

მანჰეტენის ხიდი - დაკიდებული ხიდია ისტ-რივერზე ნიუ-იორკში და აერთებს ქვემო მანჰეტენს ბრუკლინთან. ხიდი 1909 წლის 31 დეკემბერს გაიხსნა. დაპროექტებული და აგებულია პოლონელი ხიდების ინჟინრის რალფ მოდჯესკის მიერ. საკიდი კაბელების დიზიანი ლეონ მოისეევს ეკუთვნის. ხიდს ოთხი სამანქანო ზოლი აქვს ზედა ნაწილში (ორ გზად გაყოფილი), ხოლო ქვედა ნაწილში კი სამი სამანაქანო ზოლი, 4 მეტროს ხაზი, თითო საცალფეხო და საველოსიპედო ზოლები. ზედა ნაწილი ორ-მიმართულებიანია, ქვემო ნაწილი კი ერთ-მიმართულებიანია პიკის საათებში, ხოლო სხვა დროს კი ორ-მიმართულებიანი, დატვირთვის მიხედვით. სიგრძე 1.470 ფუტი (448 მ) საყრდენ სვეტებს შორის მანძილი 2.920 ფუტი (890 მ) სრული სიგრძე 6.855 ფუტი (2.089 მ) ნიუ-იორკის ხიდები დაარქივებული 2007-10-20 საიტზე Wayback Machine. NYCfoto.com მანჰეტენის ხიდის ფოტოები დაარქივებული 2007-08-07 საიტზე Wayback Machine.
საგურამოს ქედი

საგურამოს ქედი, კუხეთის მთა — საშუალო სიმაღლის განედური ქედი საქართველოში, მცხეთა-მთიანეთის მხარის მცხეთის მუნიციპალიტეტში. წარმოადგენს იალნოს ქედის დასავლეთ გაგრძელებას. უმაღლესი ადგილია მთა საგურამო (1392 მ). აგებულია ნეოგენური ნალექი ქანებით (კონგლომერატებით, ქვიშაქვებით, თიხებით). იალნოს ქედთან შეერთების ადგილზე გადაკვეთილია თბილის-თიანეთის საავტომობილო გზით. კალთებზე შერეული ფოთლოვანი ტყეებია (შემონახულია რელიქტური კოლხური ქვეტყის — ბაძგი, სურო, ბზა), თხემზე — მეორეული სუბალპური მდელოები. საგურამოს ქედზე დგას ზედაზნის მონასტერი. ჩანგაშვილი მ., ქართული საბჭოთა ენციკლოპედია, ტ. 8, თბ., 1984. — გვ. 620.
სვანეთის სამთავრო

სვანეთის სამთავრო — ფეოდალური სამთავრო დასავლეთ საქართველოში XVII საუკუნის II ნახევრიდან — 1858 წლამდე. სვანეთის სამთავრო მოიცავდა ზემო სვანეთის (მდინარე ენგურის ხეობა) დასავლეთ ნაწილს ე. წ. ბალის ქედიდან (ლატალის დასავლეთით) ცხვიმზაგარამდე (ჯვარის აღმოსავლეთით), შედგებოდა ბეჩოს, ლეჩყანის, ეცერის, ცხუმარისა და ჩუბეხევის თემებისაგან. სვანეთის საერისთავო აფხაზთა სამეფოს ერთ-ერთ ტერიტორიულ ადმინისტრაციულ ერთეულს წარმოადგენდა. ვახუშტი ბაგრატიონს ეს საერისთავო მოხსენიებული აქვს იმ 8 საერისთავოს შორის,რომელიც მისი ცნობით, აფხაზთა პირველმა მეფემ ლეონ II დააარსა. მნიშვნელოვანია, რომ სვანეთის საერისთავოს „აფხაზთა სამეფოში“ მარუშიანთა საგვარეულო განაგებდა. მარუშიანები უდიდეს როლს თამაშობდნენ „აფხაზთა სამეფოს“ პოლიტიკურ ცხოვრებაში. ამ საგვარეულოდან უნდა იყოს 864 წელს ჯავახეთში კუმურდოს ტაძრის სამშენებელ წარწერაში მოხსენიებული ძვიად ერისთავი. იგი წარწერის მიხედვით, აფხაზთა მეფის ერისთავია ჯავახეთში. სვანეთის სამთავრო დაახლოებით 66 სოფელს, 1000-მდე კომლს ანუ 9500–10000 სულ მცხოვრებს ითვლიდა. სოციალურ-პოლიტიკური წყობა და ურთიერთობანი ძირითადად საქართველოს ბარის მსგავსი იყო. სასულიერო სფეროში სვანეთის სამთავრო ცაიშელი ეპისკოპოსის სამწესოში შედიოდა. აქ მრავალრიცხოვან ქრისტიანულ ეკლესიათაგან სილამაზითა და სიმდიდრით გამოირჩეოდა ფხუტრერის მთავარანგელოზის ეკლესია. სვანეთის სამთავროს შექმნისათვის ბრძოლა დაიწყო დადიშქელიანების ფუთასა და დიდი ოთარის დროს, რომელთა მემკვიდრეებმა სორთმანმა, როსტომმა, თენგიზმა და სხვებმა ბრძოლა გაუმართეს მეტოქე რიჩგვიანთა საგვარეულოს, რაც ამ უკანასკნელთა სრული გადაშენებით დასრულდა. მთავრის — ბაბა ციოყის — მემკვიდრეები: მოსოსტრი, ციოყი, თათარყანი და სხვები ერთმანეთს ებრძოდნენ პირველობისათვის. XIX საუკუნის 20-იან წლებში მათი გვარეულობა და სამთავრო ორად გაიყო: დადიშქელიანთა უფროსი შტო ჩუბეხევს (სამეგრელო მოსაზღვრე ტერიტორია) დაეუფლა, ხოლო უმცროსი — ეცერის, ცხუმარისა და ბეჩო-ლეჩყანის თემებს. ორივე შტოს მეთაურები ერთპიროვნულ ბატონობას, სამთავროსა და მთელი სვანეთს ხელში ჩაგდებას ცდილობდნენ. 1833 წელს დადიშქელიანებმა მეფის რუსეთის ქვეშევრდომობა მიიღეს, მაგრამ პირველობისათვის ბრძოლა არ შეუწყვეტიათ, რაც ზოგჯერ მოქიშპე თავადთა და მშრომელი მოსახლეობის აწიოკებით მთავრდებოდა. დაპირისპირებულ დადიშქელიანთა საქმეებში ხშირად დადიანები და მეფის მოხელეებიც ერეოდნენ. ყოველმხრივ შევიწროებული ჩუბეხევის დადიშქელიანები ბრძოლას განაგრძობდნენ. 1857 წელს კონსტანტინემ (მურზაყანი) მოკლა ქუთაისის გენერალ-გუბერნატორი გაგარინი. კონსტანტინე საველე სასამართლოს გადაწყვეტილებით დახვრიტეს და მისი ოჯახის წევრები მალე რუსეთის შორეულ გუბერნიებში გადაასახლეს. ამის შემდეგ მცირე ხანში სვანეთის სამთავრო ოფიციალურად გაუქმდა, გადასახლებას გადარჩენილი დადეშქელიანები კი, როგორც კერძო პირები, სვანეთში მემამულეებად დარჩნენ. გასვიანი გ., ქართული საბჭოთა ენციკლოპედია, ტ. 9, თბ., 1985. — გვ. 310.; გასვიანი გ., დასავლეთ საქართველოს მთიანეთის ისტორიიდან, თბილისი, 1973; გასვიანი გ., დასავლეთ საქართველოს მთიანეთის ისტორიის საკითხები, თბილისი, 1979.
ნიუ-იორკის ცათამბჯენები

ქალაქ ნიუ-იორკს მსოფლიოში ყველაზე მეტი ცათამბჯენი აქვს, რომელთა შორის 47 არის 200 მეტრზე მაღალი, მათ შორის 2 კი 300 მეტრს სცილდება. შედარებისთვის ჰონგ-კონგს 43 შენობა აქვს 200 მეტრზე მეტი სიმაღლის, ხოლო 5 კი 300 მ-ზე მაღალია; შესაბამისად ჩიკაგოში 19 (+200) და 5 (+300) შენობაა. მსოფლიო სავაჭრო ცენტრის ცათამბჯენები ქალაქის უმაღლესი შენობები იყო, სანამ ისინი 2001 წლის 11 სექტემბერს დაინგრეოდა. ფრიდომ ტაუერი (მსოფლიო სავაჭრო ცენტრის ადგილას) 1 ბრაიანტ პარკი (ბენკ ოვ ამერიკას ნიუ-იორკის შტაბ-ბინა) 80 საუზ სტრიტი (სანტიაგო კალატრავას პროექტი) ბიკმან ტაუერი (ფრენკ გერის პროექტი, ზუსტი დიზაინი ჯერ არ გახმაურებულა) გოლდმენ საქსის შტაბ-ბინა (მსოფლიო სავაჭროს ცენტრის ადგილის მიმდებარე)
იუნესკოს მსოფლიო მემკვიდრეობის ძეგლები ირანში

იუნესკოს მსოფლიო კულტურული მემკვიდრეობის ძეგლები ირანში – სიაში შეტანილია მსოფლიოს კულტურული მემკვიდრეობის ძეგლები ირანში. 2019 წლის მონაცემებით ირანში იუნესკოს მსოფლიო მემკვიდრეობის 24 ძეგლია. იუნესკოს მსოფლიო მემკვიდრეობის ძეგლების სიაში მსოფლიოს მასშტაბით 1121 ძეგლია შეტანილი, მათ შორის 1,9 % ირანის ძეგლებია. ცხრილში შეტანილია ძეგლები, იუნესკოს მიერ მსოფლიო კულტურული მემკვიდრეობის სიაში მათი დამატების მიხედვით. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 ვიკისაწყობში არის გვერდი თემაზე: იუნესკოს მსოფლიო მემკვიდრეობის ძეგლები ირანში იუნესკოს მსოფლიო მემკვიდრეობის ძეგლები ირანში
Inna

ელენა ალექსანდრა აპოსტოლეანუ (რუმ. Elena Alexandra Apostoleanu; ან უბრალოდ ინა დ. 16 ოქტომბერი, 1986, მანგალია, რუმინეთი) — რუმინელი მომღერალი. კარიერა 2008 წელს დაიწყო. ინას პირველი სინგლია „Hot“. რომელმაც დიდი პოპულარობა მოუტანა. არანაკლებად პოპულარულია „Lovе.“ სტუდიური ალბომები Hot (2009) I Am the Club Rocker (2011) Party Never Ends (2013) Inna (2015) ოფიციალური საიტი ↑ Party Never Ends (Liner notes). Inna. Bucharest, Romania: Roton (Barcode: 7502232240955). 2013.CS1-ის მხარდაჭერა: others (link) ↑ Inna – Biography. AllMusic. All Media Network. დაარქივებულია ორიგინალიდან — 19 March 2017. ციტირების თარიღი: 19 March 2017. ↑ „Roton Music – Inna“ (Romanian). Roton. დაარქივებულია ორიგინალიდან — 6 აპრილი 2017. ციტირების თარიღი: 19 მარტი 2017. ↑ Wass, Mike (3 აპრილი 2014). „Inna Signs To Atlantic Records, Lines Up "Cola Song" As Her US Major Label Debut Single“. Idolator. დაარქივებულია ორიგინალიდან — 3 მარტი 2016. ციტირების თარიღი: 20 ნოემბერი 2016. ↑ „Inna | Warner Music Germany“ (German). Warner Music Group. დაარქივებულია ორიგინალიდან — 20 მარტი 2017. ციტირების თარიღი: 19 მარტი 2017. ↑ Global Records, casa de discuri a Innei, un an cu rezultate impresionante Romanian. Crazy Radio (11 January 2016). დაარქივებულია ორიგინალიდან — 20 February 2017. ციტირების თარიღი: 19 February 2017. ↑ „Universal Music – Artists – I“ (German). Universal Music Group. დაარქივებულია ორიგინალიდან — 20 მარტი 2017. ციტირების თარიღი: 19 მარტი 2017. ↑ Paraschiv, Elena. (3 August 2016) Mario Joy este locul 1 in Romania cu piesa "California" Romanian. Beatfactor. დაარქივებულია ორიგინალიდან — 20 February 2017. ციტირების თარიღი: 19 February 2017.
უიღბლო ამბების სერია

უიღბლო ამბების სერია (ინგლ. A Series of Unfortunate Events) — საბავშვო რომანების სერია, რომელთა ავტორია ლემონი სნიკეტი (ეს არის ამერიკელ ავტორ დენიელ ჰენდლერის ფსევდონიმი). წიგნებში მოთხრობილია ვაიოლეტ, კლაუს და სანი ბოდლერების ცხოვრება მას შემდეგ, რაც მათი მშობლები დაიღუპნენ. ბავშვებს მეურვის სახით შორეული ნათესავი, გრაფი ოლაფი დაუნიშნეს, რომელიც მათ უხეშად ეპყრობა და მათ მემკვიდრეობას ითვისებს. მას შემდეგ, რაც მას მეურვეობის უფლებას ართმევენ, გრაფი ბავშვებს თავად დასდევს, რასაც მოჰყვება რამდენიმე სხვა პერსონაჟის სერიული მკვლელობა. ლემონი სნიკეტის ოფიციალური საიტი
პიტერ ჯენერი

პიტერ ჯენერი (დ. 1943) — ბრიტანელი როკ-ჯგუფების მენეჯერი და ჩანაწერების პროდიუსერი. ენდრიუ კინგთან ერთად ის იყო Blackhill Enterprises-ის თანამფლობელი, რომელიც მენეჯერობას უწევდა პინკ ფლოიდს, სიდ ბარეტის სოლო-კარიერას, მარკ ბოლანს, როი ჰარპერს, ედგარ ბრაფტონის ბენდსა და The Clash-ს. ჯენერმა ეკონომისტის დიპლომი მიიღო კემბრიჯის უნივერსიტეტიდან, 21 წლის ასაკში კი ლონდონის ეკონომიკის სკოლის ლექტორი გახდა. მისი, როგორც მუსიკის დიდი მოყვარულის, ყურადღება მიიპყრო პინკ ფლოიდმა და 4 წლის ლექტორობის შემდეგ მან უნივერსიტეტი მიატოვა, რათა მათი მენეჯერი გამხდარიყო. მისი ხმა ისმის პინკ ფლოიდის 1967 წლის კომპოზიციაში „Astronomy Domine“, ალბომის The Piper at the Gates of Dawn პირველ სიმღერაში. ჯენერი დროდადრო მონაწილეობს სხვადასხვა დოკუმენტურ ფილმში, რომელიც ჯგუფს უკავშირდება. ვიკისაწყობში არის გვერდი თემაზე: Peter Jenner Remix Culture Symposium 2005: Panel 3: Creativity and the Commons (inc. Peter Jenner) NetzpolitikTV: Interview with Peter Jenner about Copyright in the digital age Big labels are f*cked, and DRM is dead Andrew Orlowski, The Register - Nov 3.2006. Jenner: $50 Per Year from Every Music Fan Would Save/Reinvent Music Industry დაარქივებული 2009-04-21 საიტზე Wayback Machine. Eliot Van Buskirk, WIRED - March 15, 2007. Peter Jenner: Thoughts on why the ISPs need an Access to Music Charge James Martin, posted - March 14, 2008.
ქარუნი

ქარუნი (სპარს. کارون) — მდინარე ირანში; შატ-ელ-არაბის მარცხენა შენაკადი. სიგრძე 820 კმ, აუზის ფართობი 60 ათ. კმ². სათავეს იღებს ზარდქუჰის მასივის ფერდობებზე (ზაგროსის მთათა სისტემა); ზემო და შუა დინებაში მიედინება ხეობებსა და მთათაშორის ქვაბულებში, ქვემოში — მესოპოტამიის დაბლობზე. იკვებება უმთავრესად წვიმის წყლით. ქვემოთში საშუალო წლიური ხარჯია 770 მ³/წმ. იყენებენ სარწყავად, ზემო წელზე ჩამონადენის ნაწილი გვირაბით გადასროლილია ისპაანის ოაზისში. სანაოსნოა ქალაქ აჰვაზიდან. გაივლის ჩახარ-მახალი და ბახთიარიასა და ხუზესტანის ოსტანებს. არის ერთადერთი სანაოსნო მდინარე ირანში. ↑ КАРУН // Большая российская энциклопедия. т. 13. — М., 2009. — стр. 255. ↑ KARUN RIVER. Geography and Hydrology. Encyclopædia Iranica. ციტირების თარიღი: 22 ივნისი, 2020.
ირანის ქალაქები მოსახლეობის მიხედვით

ირანი მსოფლიოში ურბანიზაციის მხრივ ერთ ერთი ყველაზე მათალ მაჩვენებელზეა. 1950 - 2002 წლებში ურბანიზაციის მაჩვენებლი 27% და 60 %-მდე გაიზარდა. საკმაოდ გახშირდა ირანის პროვინციებიდან და სოფლებიდან მიგრაცია ქვეყნის მთავარ ქალაქებში თეირანში, ისპაანში, ახვაზში და ყუმში. ირანის დედაქალაქის თეირანის მოსახლეობა შეადგენს 7.7 მილიონ ადამიანს (2006 მონაცემები), სწორედ თეირანის გარშემოა შექმნილი ერთ-ერთი დიდი აგლომერაცია. თეირანის მოსახლეობა მთეილი ირანის 11 %-ს შეადგენს. მეშჰედი, მოსახლეობის რაოდენობის მხრივ მეორე ადგილზეა ირანში და შეადგენს 2.4 მილიონ ადამიანს, მეშჰედი მდებარეობს ხორასან-რეზავის ოსტანში. მეშჰედში მდებებარეობს შიიტების ყველაზე წმინდა ადგილი იმამ რეზის მავზოლეუმი. მეშჰედი ტურისტებისთვის ერთ-ერთი საუკეთესო ადგილია აქ ყოველწლიურად 15 - 20 მილიონი ადამიანი ჩამოდის იმამ რეზის საფლავის სანახავად და უმშვენიერესი მუსლიმური ტაძრების სანახავად. ირანის ქალაქებს შორის მოსახლეობით მესამე ადგილი უკავია ისპაჰანს (მოსახლეობა 1.5 მილიონი), ქალაქი მდებარეობს ისპაჰანის ოსტანში. ისპაჰანის აგლომერაციაში ცხოვრობს 3.4 მილიონი ადამიანი. ქალაქებს შორის მეოთხე ადგილი აქვს თავრიზს (მოსახლეობა 1.3 მილიონი). ქალაქი მდებარეობს აღმოსავლეთ აზერბაიჯანის ოსტანში. თავრიზი სამრეწველო განვითარების მხრივ თეირანის შემდგომ მეორე ადგილზეა. მილიონიანი ქალაქებია ყარაჯი (მოსახლეობა 1.3 მილიონი) და შირაზი (მოსახლეობა 1.2 მილიონი). ყარაჯი მდებარეობს თეირანის ოსტანში და 20 კმ-ით დაშორებულია თეირანს. ყარაჯი მდებარეობს ელბრუსის მთების კალთებთან. 2006 წლის აღწერის შედეგად, ირანის ტერიტორიაზე 6 მილიონს გადაცილებული ქალაქია. Statistical Center of Iran: აქ წარმოდგენილია ირანის ქალაქები 100 000 დან 1 000 000 მდე მოსახლეობის მიხედვით. Statistical Center of Iran: აქ წარმოდგენილია , ირანის 30 ოსტნის 4 ქალაქი მოსახლეობის რაოდენობის მხრივ. ირანის ქალაქები ირანის პროვინციები ირანის შაჰრესტანები ↑ Payvand. "Iran: Focus on reverse migration". დაარქივებულია ორიგინალიდან — 2006-03-26. ციტირების თარიღი: 2006-04-17. ↑ Religious Tourism Potentials Rich retrieved 28 Feb 2008 ↑ Mashhad, Iran retrieved 28 Feb 2008 ↑ http://www.sci.org.ir/content/userfiles/_census85/census85/natayej/township/Os10.xls retrieved 27 Feb 2008 ↑ 5.0 5.1 Statistical Center of Iran 2006 Census website